《招枯崖悟上人住山》
宋代·蒲寿宬

山僧如病鹤，意气独离群。
思共孤峰月，閒分半榻云。
井华晨起汲，瀑布夜深闻。
相向无言说，窗间草木欣。

作者简介：名或作寿晟、寿峸。宋末阿拉伯人。与弟蒲寿庚至泉州贸易。度宗咸淳间，知梅州。益、广二王航海至泉州，时寿庚为泉州守，闭城不纳。寿宬密谕寿庚纳款于元，遂于景炎元年同降元朝。有《心泉学诗稿》。